- Hindi News
- National
- दीक्षा त्रिशताब्दी महोत्सव शुरू, निकली शोभायात्रा, पुष्प वर्षा से किया स्वागत
दीक्षा त्रिशताब्दी महोत्सव शुरू, निकली शोभायात्रा, पुष्प वर्षा से किया स्वागत
भास्कर संवाददाता | मेड़ता सिटी
रामस्नेहीसंप्रदाय की तपोभूमि राम धाम देवल में बुधवार को संत सुखराम महाराज का दीक्षा त्रिशताब्दी महोत्सव विभिन्न धार्मिक आयोजनों के साथ शुरू हुआ। इस मौके पर चारभुजा चौक स्थित रामसभा से महिलाओं की कलश यात्रा शुरू हुई। यात्रा विभिन्न मार्गों से होती हुई रामधाम देवल पहुंची। लोगों ने जगह-जगह पुष्पवर्षा के साथ कलश यात्रा का स्वागत किया। यात्रा शहर के चारभुजा चौक, पुराना चिकित्सालय, सारड़ा बाजार, पदम कुम्हार का मोहल्ला, सोनी चौक, घोसीवाड़ा, मीरा मार्ग, आखलिया से होते हुए रामधाम श्री देवल पहुंची। यात्रा में रामस्नेही संप्रदाय से जुड़े भक्त हाथों में गुलाबी रंग की पताका लहराते हुए चल रहे थे। शोभायात्रा से पूर्व रामधाम श्री देवल में सुखराम महाराज के दीक्षा स्थल पर पूजा-अर्चना, गणपति हवन, ध्वजारोहण के साथ ही अखण्ड राम-नाम जप की शुरूआत हुई। रामस्नेही संप्रदाय के संस्थापक श्री दरियाव महाराज से सुखराम महाराज द्वारा दीक्षा लेने के तीन सौ वर्ष पूर्ण होने के उपलक्ष में आयोजित 9 दिवसीय दीक्षा त्रिशताब्दी महोत्सव के तहत प्रथम दिन निकली विराट शोभायात्रा में संत श्रवण राम, रमतीत राम, दयाराम, अनुपम राम, उदय राम, रामप्रकाश, निरलेप राम, लिखमाराम घांची, भोलाराम, अनन्त राम, मोहनराम, बलरामदास, जीवण राम, भंवर दास, मस्तराम, सेवाराम सहित संत उपस्थित थे। वहीं शहर के समिति अध्यक्ष भंवरलाल बजाज, राम महेश अग्रवाल, वीरेंद्र वर्मा, नंदकुमार अग्रवाल, द्वारकाप्रसाद परताणी, नंदूश्री मंत्री, बीके व्यास सागर, अशोक सोनी, जेके. वैष्णव, लीलाधर सोनी, भगवती लाल, कैलाश पुजारी, हितेंद्र शर्मा सहित शहर के नागरिक उपस्थित थे।
मेड़ता सिटी. चारभुजा चौक से रामधाम देवल के लिए रवाना होती कलश यात्रा में शामिल महिलाएं।
tgl_Latn sot_Latn hin_Deva hin_Deva kas_Deva hin_Deva hin_Deva